b"\n_START_ARTICLE_\nVengurla\n_START_PARAGRAPH_\nVengurla \xc3\xa9s una ciutat i consell municipal del districte de Sindhudurg a Maharashtra, al sud-est de Ratnagiri. Consta al cens de 2001 amb una poblaci\xc3\xb3 de 12.471 habitants per\xc3\xb2 el 1901 eren 19.018 habitants._NEWLINE_El 1638 els holandeses hi van establir una factoria des de la qual abastien als seus vaixells durant els 8 mesos en qu\xc3\xa8 van assetjar Goa. \xc3\x89s esmentada el 1660 amb el nom de Mingrela, quan va passar a mans de Sivaji que hi va establir guarnici\xc3\xb3; una revolta local el 1664 fou ofegada en sang i la ciutat cremada. El 1675 va ser cremada altre cop pels mogols. El 1696 el khemsavant de Savantvadi va assolar el territori i amb l'excusa de visitar al cap de la factoria holandesa, va ocupar i saquejar la factoria. Durant el temps que va pert\xc3\xa0nyer a Savantvadi, fou saquejada per Angria. Poc abans de 1772 els brit\xc3\xa0nics hi van establir una factoria. Vengurla fou un niu de pirates dins el territori de Savantvadi fins al 1812 en qu\xc3\xa8 fou cedit per la rani als brit\xc3\xa0nics. El far fou constru\xc3\xaft el 1869. La municipalitat fou establerta el 1875.\n_START_SECTION_\nFotos\n_START_PARAGRAPH_\nEs poden veure 36 fotos a la wikipedia anglesa, no utilitzables pels altres projectes."